CELEX: 31994L0034
Language: lv
Date: 1994-06-30 00:00:00
Title: Eiropas Parlamenta un Padomes Direktīva 94/34/EK (1994. gada 30. jūnijs), ar kuru groza Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā

Svarīgs juridisks paziņojums

|

31994L0034

Oficiālais Vēstnesis L 237 , 10/09/1994 Lpp. 0001 - 0002 Speciālizdevums somu valodā: Nodaļa 13 Sējums 27 Lpp. 0003  Speciālizdevums zviedru valodā: Nodaļa 13 Sējums 27 Lpp. 0003 

		Eiropas Parlamenta un Padomes Direktīva 94/34/EK(1994. gada 30. jūnijs),ar kuru groza Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturāEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 100.a pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma 189.b pantā minēto procedūru [3],tā kā saskaņošanas noteikumiem piedevu jomā nevajadzētu skart dalībvalstīs 1992. gada 1. janvārī to spēkā esošo noteikumu piemērošanu, ar kuriem aizliedz dažu piedevu izmantošanu īpašos pārtikas produktos, kurus uzskata par tradicionāliem un ražo to teritorijā, ar noteikumu, ka minētie noteikumi nav piemērojami pārtikas produktu kopumam, kas aptver pārtikas produktus, uz kuriem neattiecas šī direktīva un attiecībā uz kuriem Kopienas noteikumos ir paredzēta piedevu izmantošanas atļauja;tā kā šos produktus varētu nošķirt, izmantojot atbilstīgu marķējumu;tā kā tādu pārtikas produktu apritei, kas atbilst noteikumiem direktīvās attiecībā uz piedevām, vajadzētu būt brīvai no traucējumiem;tā kā paredzētajiem noteikumiem nevajadzētu skart kādas personas brīvību veikt uzņēmējdarbību kādas dalībvalsts teritorijā ražot un pārdot pārtikas produktus, kas atbilst direktīvām attiecībā uz par piedevām,IR PIEŅĒMUŠI ŠO DIREKTĪVU.1. pantsDirektīvā 89/107/EEK [4] iekļauj šādu 3.a pantu:"3.a pants1. Atkāpjoties no 3. panta 2. punkta a) un b) apakšpunkta, Padome pēc Komisijas priekšlikuma saskaņā ar Līguma 100.a pantā noteikto procedūru atļauj dalībvalstīm paturēt spēkā aizliegumu izmantot dažas piedevas atsevišķu, par tradicionāliem uzskatītu pārtikas produktu ražošanā, ar noteikumu, ka:- šis aizliegums ir bijis spēkā 1992. gada 1. janvārī,- attiecīgās dalībvalstis atļauj savā teritorijā ražot un pārdot visus pārtikas produktus, kurus neuzskata par tradicionāliem un kuri atbilst 3. pantā paredzētajiem noteikumiem.2. Neierobežojot Regulas (EEK) Nr. 2081/92 [5] un (EEK) Nr. 2082/92 [6] dalībvalstis līdz 1994. gada 1. jūlijam nosūta Komisijai sarakstu, kur uzskaitīti pārtikas produkti, ko tās uzskata par tradicionāliem, sīki norādot to izvēles iemeslus, kā arī attiecīgos tiesību aktu noteikumus, kas aizliedz dažu piedevu izmantošanu šādos pārtikas produktos.Līdz 1995. gada 1. aprīlim Komisija iesniedz Padomei priekšlikumu par kritērijiem, kas jāpiemēro, pieņemot lēmumu par to, vai produkts ir vai nav tradicionāls, kā arī par valstu noteiktajiem aizliegumiem, kurus var paturēt spēkā saskaņā ar šiem kritērijiem.Padome pieņem lēmumu par šiem priekšlikumiem līdz 1995. gada 31. decembrim.3. Līdz brīdim, kad Padome pieņēmusi lēmumu saskaņā ar 2. punktu, dalībvalstis var paturēt spēkā visus aizliegumus, kuri Komisijai paziņoti saskaņā ar 2. punkta pirmo daļu, ja tie atbilst 1. punktā noteiktajiem vispārējiem nosacījumiem."2. pantsDalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības.Dalībvalstis par tiem informē Komisiju.Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarāmas šādas atsauces.3. pantsŠī direktīva stājas spēkā dienā, kad to publicē Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1994. gada 30. jūnijāEiropas Parlamenta vārdā —priekšsēdētājsE. KlepschPadomes vārdā —priekšsēdētājsA. Baltas[1] OV C 206, 13.8.1992., 1. lpp.[2] OV C 73, 15.3.1993., 4. lpp.[3] Eiropas Parlamenta 1993. gada 26. maija Atzinums (OV C 176, 28.6.1993., 117. lpp.), kas apstiprināts 1993. gada 2. decembrī (OV C 342, 20.12.1993.), Padomes 1994. gada 9. marta Kopējā nostāja (vēl nav publicēta Oficiālajā Vēstnesī) un Eiropas Parlamenta 1994. gada 9. marta Lēmums (OV C 91, 28.3.1994., 75. lpp.).[4] OV L 40, 11.2.1989., 27. lpp.[5] Padomes 1992. gada 14. jūlija Regula (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (OV L 208, 24.7.1992., 1. lpp.).[6] Padomes 1992. gada 14. jūlija Regula (EEK) Nr. 2082/92 par īpaša rakstura apliecībām lauksaimniecības produktiem un pārtikai (OV L 208, 24.7.1992., 9. lpp.).--------------------------------------------------